**Oktatásban résztvevő tanszékek részére** Tárgy: 2021/2022. tanév II. félév vizsgáinak előkészítése

Tisztelt Professzor Asszony/ Úr!

Az alábbiakban szíves tájékoztatásul közöljük a vizsgaidőszakkal kapcsolatos határidőket, fontosabb információkat.

A 2021/2022. tanév II. félévi **vizsgaidőszak 2022. május 16- június 25-ig**, az **utóvizsga időszak 2022. június 27 – július 2.** közöttesedékes.

A vizsgaidőszakra ellenkező tájékoztatásig a hatályos [Egyetemi Tanulmányi-és Vizsgaszabályzat](https://u-szeged.hu/download.php?docID=3710) és a 2017. június 22-től hatályba lépett [Kari Tanulmányi Ügyrend](http://www.med.u-szeged.hu/karunkrol/kari-szabalyzatok/kari-szabalyzatok) érvényes a [2/2022. (03.07.) sz. rektori-kancellári együttes utasítás](https://u-szeged.hu/download.php?docID=128088) figyelembe vételével. A vizsgaidőszak során a személyes vizsgáztatás az elsődlegesen alkalmazandó vizsgáztatási módszer. Online, vagy hibrid vizsgáztatásra az egyetem által üzemeltetett platformokon - pl.BigBlueButton- abban az esetben van csak lehetőség, ha ezt a tanszék előre közzétette a hallgatók számára a félév elején a kurzusleírásban vizsgakövetelmények között.

A jelenléti, vagy online vizsgáztatás során biztosítani szükséges az alábbiakat:

- hallgató **ne legyen egészségügyi kockázatnak kitéve**

- kérésére a hallgató **élhessen a szóbeli vizsgák nyilvánosságának feltételeivel**

**-** feltétlenül legyenek tekintettel a **sajátos képzési igényű hallgatók** vizsgáztatásra vonatkozó igényeire.

1. **A vizsgahirdetés menete**

A vizsgák **meghirdetésére** a **Neptun-ban 2022. április 4 – július 1. között van lehetőség**. A vizsgaidőpontok közzétételére előírt határidő **2022. április 24**.

Vizsgakurzusok előrehozott vizsgáinak lebonyolítására a TVSZ 12.1 pontja szerint a hallgatónak lehetősége van az oktatóval egyeztetett időpontban.

A vizsgákhoz **tantermet** a Tanulmányi Osztállyal (Balázs Sára, e-mail aok.terem@med.u-szeged.hu, tel.:34-2286) előzetesen egyeztetve foglalhatnak le.

Tanszéki adminisztrátorok vizsgahirdetési lehetőségei: *Szervezeti egységek/Tárgyak(468000)*- Szűrés azokra a tárgyakra, melyre a félévben hirdettek kurzust. Tárgy kiválasztása/*Tárgy kurzusai(482000)*- Félév választás/*Kurzus vizsgái (488000)*, vagy a *Szervezeti egységek/Vizsgák(312500)* menüpontban. Amennyiben a vizsga CooSpace-ben zajlik, ne felejtsék el kurzushoz hozzáadni a „CooSpace-es teszt” vizsgatípust, hogy ennek megfelelően lehessen meghirdetni a vizsgaidőpontot. **Vizsgafeltétel** (Első vizsga/UV/2. UV…) beállításra az előbbi menüpontokon belül a „Kurzusok” tabulátor fülön, az előjelentkezési feltételnél lesz lehetőség. **Az utóvizsga hétre kérjük minden esetben jelöljék be az UV/2.UV.. előjelentkezési vizsgafeltételt**, mert a Neptun rendszerben a hallgatók ennek hiányában első vizsgára is tudnak jelentkezni az utóvizsga időszakban!

**Vizsga másolás** esetén a másolt vizsgaidőponthoz rendelt tanterem csak abban az esetben kerül át az új időpontra is, amennyiben a termet máshol ugyanerre az időpontra még nem választották ki. Másolás során a rendszer **másolhatja az eredeti vizsga jelentkezési időszakát is**, ezt érdemes ellenőrizni és javítani, ha szükséges. További információk elérhetőek a[**Tanszéki adminisztrátor**](https://www.coosp.etr.u-szeged.hu/Scene-498743)CooSpace színtérben.

**Oktatói segédlet:** [Oktatói Információs Színtér](http://www.coosp.etr.u-szeged.hu/Scene-126142), [Neptun - Oktatói web – Vizsgák kezelése (e-tananyag)](http://www.coosp.etr.u-szeged.hu/Scene-126142/File-1127818)**,** [vizsgakezeles\_segedlet\_170509.pdf](https://web8.neptun.u-szeged.hu/oktato/CommonControls/SaveFileDialog.aspx?Type=&id=179562041&Func=LoginDocumentations), [OWEB\_GY\_I\_K\_Frissítve\_2018\_12\_19.pdf](https://web8.neptun.u-szeged.hu/oktato/CommonControls/SaveFileDialog.aspx?Type=&id=338525549&Func=LoginDocumentations), [Coospace - Feladat (oktatói)](https://www.coosp.etr.u-szeged.hu/Scene-126142/File-1331167) [Coospace - Vizsgafeladat (oktatói)](https://www.coosp.etr.u-szeged.hu/Scene-126142/File-1331170), [Coospace\_teszteredmenyek\_visszairasa\_neptun-ba.pdf](https://www.coosp.etr.u-szeged.hu/File/ToolDownloadFile-6BB63983EFAA996DF061BBF4F513BD7C8EDBEB76FE5689DBB069172F928D40F7DC31C053?fn=coospace_teszteredmenyek_visszairasa_neptun-ba.pdf)

**Minden vizsgával végződő kurzushoz legyenek szívesek vizsgaidőpontot hirdetni**, és ezek eredményét a Neptun rendszerben rögzíteni a 4. pontban foglaltaknak megfelelően.

A vizsgahirdetési, jegybeírási menüpontok pontos elérhetősége megtalálható a **mellékelt** táblázatban.

**Engedélyezett negyedik vizsgához** elnököt minden esetben a Dékáni Hivatal jelöl ki, harmadik ismétlő vizsga esetében akkor, ha erre az intézet igényt tart. Az **igényt legalább 48 órával a vizsganap előtt** kérjük bejelenteni írásban az office.aokto@med.u-szeged.hu e-mail címre. A határidő betartására kérjük, fordítsanak figyelmet, elősegítve ezzel a szervezést!

A **sikeres vizsga megismétlésére** a felvett tárgyak közül egy félévben **egy tantárgyból egy alkalommal** van mód - a vizsgáztató intézethez benyújtott- kérelemre az aktuális vizsgaidőszakon belül (TVSZ 15. pont). Tájékoztatom, hogy az egyetemi Neptun beállítás szerint a hallgatók már az első vizsga végidőpontjától kezdve tudnak jelentkezni a következő vizsgára. A második vizsgajelentkezés az első eredmény bejegyzéséig utóvizsgának számít.

1. **Félévmegtagadás**

Ha van olyan magyar, angol, vagy német nyelvű képzésben résztvevő hallgató, akinek a *kurzus* elismerését aláírás megtagadásával nem javasolja, az **érintett nevét rövid indoklással, 2022. május 3. kedd 12 óráig az** **office.aokto@med.u-szeged.hu** **e-mail címre bejelenteni szíveskedjék.**

Felhívom szíves figyelmét, hogy a hallgatók a kötelező gyakorlati kurzusok félévmegtagadása ellenére továbbra is tudnak jelentkezni az adott tantárgy előadás tárgyelemének vizsgájára.

A **vizsgáról való eltiltást kérjük, jegyezzék be a Neptunban.** Oktatói weben: *Oktatás \Kurzusok* menüpontban kurzusok megjelenítése, a tárgynévre kattintás után „*Kurzus hallgatói*” tabulátor fülön „*Vizsgára jelentkezhet*” oszlopban megfelelő jelöléssel, „*Vizsgajelentkezés engedélyezés mentése*” gombbal; Kliens programban: *Tárgy \Tárgy hallgatói* menüpont/ „*Indexsor adatok*” tabulátor fülön a „*Vizsgára jelentkezhet*” mező használatával- a hallgató a letiltásról automatikus Neptun üzenetet kap.

1. **Vizsgajelentkezés**

**A SZAOK hallgatói a Neptun rendszerben 2022. május 4. szerda 20.00 (magyar képzés), illetve 21:00 (idegennyelvű képzések) órától jelentkezhetnek a vizsgákra**. **Egyetemi Megnyitásrend:** http://web5.etr.u-szeged.hu:8080/naptar/Megnyitasrend/index.jsp?felev=2021-2022-2&kurzfel=N&lang=

Amennyiben **több kar részére** is hirdetnek vizsgaidőpontot, vegyék figyelembe, hogy a **vizsgajelentkezés megnyitása a saját karinál korábban is történhet**! A több Kar hallgatói számára meghirdetett vizsgaidőpontok esetében a vizsgán „Egyedi vizsgajelentkezési időszakot” lehet beállítani, ezzel biztosíthatók az egyenlő esélyek. A vizsgajelentkezés kezdete –amennyiben SZAOK hallgatók is jelentkezhetnek- 2022.05.04. 20:00/21:00, a vége pedig a vizsga időpontja előtt 24 órával.

A hallgatói vizsgajelentkezést az alábbi esetekben akadályozza meg a tanulmányi rendszer:

* rendezetlen díjtartozás
* előírt vizsgafeltétel hiánya
* TVSZ-ben előírt feltétel egyikének túllépése (tantárgyanként maximum 6 vizsgalehetőség, egy vizsgaidőszakban 3 vizsga, sikeres vizsga javítása félévenként 1 alkalommal)
1. **Vizsgaeredmények adminisztrálása**

A vizsgaeredmények beírására **2022. május 2- július 7.** között kerülhet sor. A szóbeli vizsgák érdemjegyét aznap, az írásbeli vizsgaeredményeket **legkésőbb a vizsgát követő 3. napon** be kell jegyezni a tanulmányi rendszerbe. Amennyiben ez munkaszüneti nap, akkor az ezt követő első munkanapon.

A **szóbeli vizsgákra** a 2021/22. tanév II. félévének végén a hallgató saját Neptun felületéről kinyomtatott **Teljesítési lap**ot (egy tárgyról), vagy a **Tárgyteljesítési lap**ot (teljes félévi kurzusfelvételről) valamint személyazonosításra alkalmas arcképes igazolványt (személyi igazolvány, útlevél, jogosítvány) kell magával vinnie. Az **írásbeli vizsgákon** megszerzett érdemjegyet a hallgató **Tárgyteljesítési/Teljesítési lapján nem kell** **feltüntetni**, a dolgozat szolgál utólagos ellenőrzésre, melyen az eredmény, az értékelő neve és aláírás feltüntetése szükséges.

**Eredmények rögzítése a Neptun rendszerben**: **Tanszéki adminisztrátori joggal** a *telepített Neptun kliens programban* az **aláírással teljesítendő** kurzusok eredménye a **Kurzusjegy beírás (492000)** menüpontban **(***„Bejegyzés típusnál”* aláírást választva) rögzíthető, nem szükséges vizsgát hirdetni.A **demonstrátori munka, tudományos diákköri tevékenység, klinikai önkéntes munka tantárgyaknál** sem szükséges vizsgát hirdetni, ezek eredményét a Hozzárendelt tárgyak/Tárgy kurzusai/**Kurzusjegy beírás (248500)** menüpontban lehet bejegyezni. A kurzusjegyként rögzített eredményeket **a hallgató a saját web felületén a felvett tárgy, vagy kurzus felől, míg a vizsgajegyként szerzett érdemjegyet a Vizsgák/Felvett vizsgák menüponton keresztül érheti el. Vizsgaalkalomhoz kötődő jegyet** a **Vizsgajegy beírás (490000)** menüpontban lehet bejegyezni.Az **oktatóknak** is van lehetősége eredmény rögzítésére az [*oktatói web* *felületen*](https://web1.neptun.u-szeged.hu/oktato/login.aspx) a **„Vizsgák, jegybeírás”** menüpontban, amennyiben az adott kurzuson „oktató (jegyző)”, vagy „vizsgáztató” oktatótípussal szerepelnek. Neptunból meghirdetett CooSpace-es teszt esetén [csoportosan is visszaírható](https://www.coosp.etr.u-szeged.hu/Scene-126142/Folder-86481) a teszteredmény.

A hallgatónak ebben a félévben 2022. június 27 – július 14. közötti időszakban van lehetősége a Neptun-ban szereplő érdemjegyek vitatására a kurzusért felelős egységnél, jogos esetben a javítást az oktató/tanszék végzi el. Jogsértés esetén a Hallgatói ügyek jogorvoslati szabályzatának eljárása szerint jogorvoslatot lehet előterjeszteni. A **jegyek módosítását 2022. július 7. után** a Tanulmányi Osztály az oktatótól érkező írásbeli kérésre jogosult elvégezni (office.aokto@med.u-szeged.hu címre küldött e-maillel). A módosításról a Neptun felületen hivatalos bejegyzés készül, amely a hallgató számára is elérhető.

**Utóvizsga díj** megfizetése magyar és külföldi hallgatók esetén egyaránt **utólag** történik, ezt a vizsgán megjelenéskor ellenőrizni nem szükséges.

***Kérem, a fenti információkról az érintett tanulmányi felelőst / Neptun tanszéki adminisztrátorokat is feltétlenül értesíteni, illetve javasoljuk a feliratkozást a Kari Hírlevélre az*** ***aok.kommunikacio@med.u-szeged.hu*** ***e-mail címen.***

Szeged, 2022. április 14.

 Tisztelettel:

 Prof. Dr. Lázár György s.k.

 orvoskari dékán

Melléklet: Vizsgák kezelésének helye a Neptun rendszerben

